**AgustaWestland AW139** on AgustaWestlandi (varem ka Agusta) Itaalias loodud üldotstarbeline kahemootoriline keskmise raskusklassi otsingu- ja päästekopter, mida ehitatakse ka Ameerika Ühendriikides ja pannakse koosteosadest kokku ka Venemaal.

Esialgu arendas Agusta kopterit koostöös Belliga, tähistuseks oli Agusta-Bell **AB139**. Pärast Belli loobumist projektist ning Agusta ja Westlandi ühinemist 2000. aastal AgustaWestlandiks sai kopteri uueks tähiseks AW139.

Üldist
------

AW139 kopteril on kaks Pratt & Whitney PT6C-67C gaasiturbiinmootorit. Kopter koostatakse eri konfiguratsioonides, sealhulgas politseikopter, meditsiinikopter, VIPide transpordikopter, otsingu- ja päästekopter, avamere naftaplatvormide tugiteenistuse kopter. 

Kopter tegi esmalennu Itaalias Varese provintsis Cascina Costas (Samarate fraktsioon) 2001. aasta 3. veebruaril. Esimene seeriatootmise kopter valmis 2002. aasta 24. juunil. Enam kui 740 tellitud kopterist on üle antud 600 kopterit (2013. aasta oktoobri seisuga).

Disain ja arendus
-----------------

Agusta Westland AW193 disainimist ja välja arendamist alustati 1997. aastal Itaalias, kopteritootja Agusta ja helikopterite tootja Bell Huey koostööna. Projekti ajendiks oli vahetada välja vanad Bell Huey kopterid, mida Bell Huey ehitas siiani Agusta litsentsiga. Projekti eesmärgiks oli ehitada kaks erinevat õhusõidukit: klassikaline kopter ning kaldrootoriga õhusõiduk. AW193 esmalend toimus 2001. aastal 3. veebruaril Itaalias Cascina Costas. 2022. aasta seisuga toodetakse AW193 koptereid Itaalias, USAs ja Venemaal.

Modifikatsioonid
----------------

* **AB139** – 54 esimest Agusta Itaalias ehitatud kopterit
* **AW139** – tähistus alates tootesarja 55. kopterist
* **HH-139A** – 10 Itaalia lennuväe kopteri tähistus
* **VH-139A** – Itaalia lennuväe kahele VIP-idele mõeldud kopterite tähistus

Eesti Politsei- ja Piirivalveameti kasutuses olevad kopterid
------------------------------------------------------------

Eesti Politsei ja Piirivalveametil on kasutuses kolm AW193 kopterit. Nende meeskond koosneb kuni neljast isikust – kahest piloodist, pinnalpäästjast ja vintsioperaatorist. Kopterid on konfigureeritud teostama otsinguid, kiirabi, patrull-lende ja päästetöid merel ning maismaal. Konfiguratsioonid sisaldavad näiteks vintsi, liuglükanduksi külgedel ja soojuskaamerat. Kopterid suudavad pardale võtta kuni 11 reisijat ning lennuaeg on kuni 210 minutit.

Tehnilised andmed ja hooldus
----------------------------

AW139 kopteril on kaks Pratt ja Whitney PT6C-67C gaasiturbiinmootorit. Kokku toodavad mootorid 2284 kW (*3062 hp*). Kopteri maksimaalne lennukiirus on 310 km/h ja kruiisikiirus on 306 km/h. Lennukaugus on 1061 km ning maksimaalne õhus viibimise aeg on 5 tundi ja 13 minutit. Suurim lubatud lennukõrgus on 6096 m. Olenevalt konfiguratsioonist on võimalik pardale võtta kuni 15 inimest. 

Agusta Westland AW139 kere inspektsioon toimub 300, 600, 1200 ja 2400 lennatud tunni järel või iga 12, 24, 48 kuu möödudes. Agusta Westland AW139 mootorite inspektsioon toimub 300, 600, 900 lennatud tunni järel. Mootori kapitaalremont tuleb teostada peale 5000 lennutundi.

Käitajad
--------

Agusta-Bell AB139
AW139
Itaalia rannavalve AW139
AW139SAR
### Sõjavägi

 Araabia Ühendemiraadid
* Araabia Ühendemiraatide õhujõud (*Al-Quwwāt al-Jawiyya al-Imārātiyya*)

8 × **AW139**
 Egiptus
* Egiptuse õhujõud (*Al-Quwwat al-Jawwiyya al-Misriyya*)

2 × **AW139**
 Iirimaa
* Aer Chór na hÉireann

6 × **AW139**
 Itaalia
* Itaalia õhujõud (*Aeronautica Militare*)
	+ 15º Stormo

10 × **HH-139A**
* + 31º Stormo

2 × **VH-139A** VIPide transpordiks, 1 kopter on juba üle antud
 Katar
* Katari emiiri õhujõud

kõik tellitud 18 kopterit on üle antud
 Küpros
* Küprose õhujõud (*Kypriaki Stratiotiki Aeroporia*)

3 × **AW139** (otsingu- ja päästekopter)
 Malta
* Stormo aereo maltese

1 kopter tellitud, optsioon veel 2 tellimiseks
 Namiibia
* Namiibia õhujõud

2 kopterit VIP-ide transpordiks
 Pakistan
5 kopterit
### Riikide valitsused

 Ameerika Ühendriigid
* United States Customs and Border Protection
* Los Angelese tuletõrje

3 kopterit
 Austraalia
* Queenslandi valitsus

3 kopterit
 Bulgaaria
* Piirivalve

 Eesti
* Politsei- ja Piirivalveameti lennusalk

3 kopterit
 Hiina
 Hispaania
* Hispaania rannavalve

8 kopterit
 Holland
* Hollandi politsei

 Itaalia
* Guardia di Finanza

2 kopterit, alates 2008
* Itaalia rannavalve (*Corpo delle capitanerie di porto – Guardia Costiera*)

4 kopterit
* Polizia di Stato

2 kopterit ekspluatatsioonis, kokku tellitud 8 kopterit
 Jaapan
* Tokio politsei

2 kopterit
* Jaapani rannavalve

11 kopterit
 Lõuna-Korea
* Rannavalve

3 kopterit
 Omaan
9 kopterit
 Rootsi
* Rootsi rannavalve

 Suurbritannia
### Tsiviilkasutus

 Aserbaidžaan
* Azal

tellitud 8 kopterit (2013)
 Venemaa
* UTair

35–49 kopterit, alates 2011
 Itaalia
* 118 kopterit järgmistes keskustes: Como, Milano, Grosseto, Massa, Sondrio, Cuneo, Aosta, Palermo, Torino, Levaldigi, Borgosesia ja Alessandria
* Trento kopteriüksus

2 kopterit
* Alidaunia

2 kopterit tellitud

Kirjeldus
---------

AW139 armatuurlaud

| Üldandmed |
| --- |
| **Meeskond** | 1–2 |
| **Reisijaid** | 15 |
| **Kogupikkus** | 16,65 m |
| **Laius** | 2,26 m |
| **Kõrgus** | 4,95 m |
| **Rootori läbimõõt** | 13,80 m |
| **Labade arv** | 5 |
| **Rootori kattepindala** | 149,57 m² |
| **Tühikaal** | 3622 kg |
| **Kogukaal** | 6400 kg |
| **Jõuseade** | 2 × Pratt & Whitney Canada PT6C-67C, 1142kW (1531 hj) kumbki |
| **Jõuseadme tüüp** | gaasiturbiinmootor |
| Sooritus |
| **Piirkiirus** | 310 km/h |
| **Lennukaugus** | 568 km |
| **Lennuaeg** | 3 h 54 min |
| **Praktiline lennulagi** | 6098 m |
| **Tõusukiirus** | 10,09 m/s |
|

Viited
------

1. ↑  Ato.Ru – 15-01-2013 – В России собран первый вертолет AW139. Vaadatud 23.11.2013.
2. ↑  "Dedalonews » AgustaWestland a quota 500 AW139". Originaali arhiivikoopia seisuga 2. detsember 2013. Vaadatud 23. novembril 2013.
3. ↑  Jane's All The World's Aircraft 2004–2005 / Paul Jackson. — Jane's Information Group, 2004. — P. 247-248. — 860 p. — ISBN 0-7106-2614-2
4. 1 2  AgustaWestland AW139 - Price, Specs, Photo Gallery, History. *Aero Corner*. (juurdepääs 03.03.2022).
5. ↑  Lobo Helicopter File | Leonardo AW139. (juurdepääs 23.03.2022)
6. ↑  M. Golubtsov, "Kaitseväe ja Politsei-ja Piirivalveameti ülese lennuvahendite ristkasutamise vajadus ja võimalused," PhD väitekiri, Sisekaitseakadeemia, 2020.
7. 1 2   (juurdepääs 24.03.2022)
8. ↑  "Armed Forces of Malta orders an AgustaWestland AW139". Vaadatud 26. juuli 2013.
9. ↑  "AgustaWestlandi koduleht". Originaali arhiivikoopia seisuga 27. september 2013. Vaadatud 26. novembril 2013.
10. ↑  AviaPort.Ru – 10-01-2013 – "Азербайджанские авиалинии" приобретают вертолеты AgustaWestland. Vene keeles. Vaadatud 26.11.2013.
11. ↑  "JV AgustaWestland-Oboronprom, AW139 sarà assemblato in Russia". PagineDiDifesa aliana. Vaadatud 26. november 2013.[*alaline kõdulink*]
12. ↑  Agusta, operativo a Natale su L'Adige

Välislingid
-----------

|  |  |
| --- | --- |
|  | Pildid, videod ja helifailid Commonsis: **AgustaWestland AW139** |

* AW139 page on Leonardocompany.com
* AW139 Specs & Photo on flugzeuginfo.net
* European Aviation Safety Agency Type Certificate Data Sheet
* Federal Aviation Authority Type Certificate Data Sheet